CELEX: 52012PC0329
Language: mt
Date: 2012-06-20
Title: Proposta għal REGOLAMENT TAL-PARLAMENT EWROPEW U TAL-KUNSILL li jemenda r-Regolament tal-Kunsill (KE) Nru 1085/2006 li jistabbilixxi Strument għall-Assistenza ta’ Qabel l-Adeżjoni (IPA)

|
			
		
		
		52012PC0329
		
			Proposta għal REGOLAMENT TAL-PARLAMENT EWROPEW U TAL-KUNSILL li jemenda r-Regolament tal-Kunsill (KE) Nru 1085/2006 li jistabbilixxi Strument għall-Assistenza ta’ Qabel l-Adeżjoni (IPA) /* COM/2012/0329 final - 2012/0159 (COD) */
			
				
		
		
			
			   	MEMORANDUM TA’ SPJEGAZZJONI
1.           Kuntest 
Il-Kunsill Ewropew tal-ewwel u t-tieni (1‑2) ta' Marzu 2012
approva l-konklużjonijiet tal-Kunsill tat-28 ta’ Frar 2012
dwar it-tkabbir u l-Proċess ta’ Stabilizzazzjoni u ta’ Assoċjazzjoni
u qabel li jagħti lis-Serbja l-istatus ta' pajjiż kandidat. 
Għalhekk il-Kummissjoni qed tipproponi
lill-Kunsill u lill-Parlament li ssir emenda fir-Regolament tal-Kunsill (KE)
Nru 1085/2006 tas-17 ta’ Lulju 2006 li tistabbilixxi
Strument għall-Assistenza ta' Qabel l-Adeżjoni (IPA)[1] bil-għan li s-Serbja
tiġi ttrasferita mil-lista ta’ pajjiżi kandidati potenzjali
(Anness II) għal-lista ta’ pajjiżi kandidati (Anness I).
Dispożizzjonijiet eżistenti
fil-qasam tal-proposta
Ir-Regolament (UE) Nru 540/2010
tal-Parlament Ewropew u tal-Kunsill tas-16 ta’ Ġunju 2010[2] u r-Regolament (UE)
Nru 153/2012 tal-Parlament Ewropew u tal-Kunsill
tal-15 ta’ Frar 2012[3],
it-tnejn jemendaw ir-Regolament tal-Kunsill (KE) Nru 1085/2006
tas-17 ta’ Lulju 2006 li jistabbilixxi Strument
għall-Assistenza ta’ Qabel l-Adeżjoni (IPA).
2.           Konsultazzjoni mal-partijiet interessati
u ġbir u użu ta' għarfien espert 
Il-Kummissjoni għamlet konsultazzjoni
interna. Ma kienx hemm ħtieġa ta' għarfien espert estern. 
Valutazzjoni tal-impatt
Mhux applikabbli.
3.           Elementi legali tal-proposta
Sommarju tal-azzjoni proposta: emenda
għar-Regolament tal-Kunsill (KE) Nru 1085/2006
tas-17 ta’ Lulju 2006 li tistabbilixxi Strument
għall-Assistenza ta’ Qabel l-Adeżjoni (IPA).
Is-Serbja se tiġi ttrasferita mil-lista
ta’ pajjiżi kandidati potenzjali (Anness II) għal-lista ta’
pajjiżi kandidati (Anness I), skont id-deċiżjoni
tal-Kunsill Ewropew tal-1-2 ta’ Marzu 2012. 
Bażi legali
L-Artikolu 212 (2) tat-Trattat
dwar il-Funzjonament tal-Unjoni Ewropea. 
Il-prinċipju tas-sussidjarjetà
Mhux applikabbli.
Il-prinċipju tal-proporzjonalità
Mhux applikabbli.
L-għażla tal-istrumenti
L-istrument propost: emenda
għar-Regolament tal-Kunsill. Mezzi oħra ma jkunux adegwati
għar-raġuni li ġejja: Regolament irid jiġi emendat
b’Regolament.
4.           Implikazzjonijiet baġitarji
Din il-miżura ma tinvolvi l-ebda nefqa
addizzjonali. 
5.           Informazzjoni addizzjonali
Simplifikazzjoni
Mhux applikabbli.    
2012/0159 (COD)
Proposta għal
REGOLAMENT TAL-PARLAMENT EWROPEW U
TAL-KUNSILL
li jemenda r-Regolament tal-Kunsill (KE)
Nru 1085/2006 li jistabbilixxi Strument għall-Assistenza ta’ Qabel
l-Adeżjoni (IPA)
IL-PARLAMENT
EWROPEW U L-KUNSILL TAL-UNJONI EWROPEA,
Wara li kkunsidraw it-Trattat dwar
il-Funzjonament tal-Unjoni Ewropea, u b’mod partikolari
l-Artikolu 212 (2) tiegħu,
Wara li kkunsidraw il-proposta li saret
mill-Kummissjoni Ewropea[4],
Wara t-trażmissjoni tal-abbozz tal-att
leġiżlattiv lill-Parlamenti nazzjonali,
Filwaqt li jaġixxu skont
il-proċedura leġiżlattiva ordinarja,
Billi:
(1)       Ir-Regolament tal-Kunsill
(KE) Nru 1085/2006 tas-17 ta' Lulju 2006 li
jistabbilixxi Strument għall-Assistenza ta' Qabel l-Adeżjoni (IPA)[5] jistipula għajnuna
lill-pajjiżi kandidati u lill-pajjiżi kandidati potenzjali
għall-allinjament progressiv tagħhom mal-istandards u mal-politika
tal-Unjoni, inkluż fejn xieraq mal-acquis, bil-ħsieb li dawn
ikunu jistgħu jaslu għas-sħubija.
(2)       Ir-Regolament tal-Kunsill
(KE) Nru 1085/2006 jagħmel distinzjoni ċara bejn pajjiżi
kandidati u pajjiżi kandidati potenzjali.
(3)       Il-Kunsill Ewropew tal-ewwel
u t-tieni (1-2) ta' Marzu 2012 approva l-konklużjonijiet
tal-Kunsill tat-28 ta’ Frar 2012 dwar it-tkabbir u
l-Proċess ta’ Stabilizzazzjoni u ta’ Assoċjazzjoni u qabel li
jagħti lis-Serbja l-istatus ta' pajjiż kandidat.
(4)       Ir-Regolament (KE)
Nru 1085/2006 għandu għalhekk jiġi emendat kif xieraq,
ADOTTAW DAN IR-REGOLAMENT:
Artikolu 1
Ir-Regolament (KE) Nru 1085/2006 huwa
b’dan emendat kif ġej:
(1)                   
Fl-Anness I, l-entrata li ġejja
tiddaħħal wara l-entrata li tirrigwarda lill-Montenegro: 
"— Is-Serbja".
(2)                   
Fl-Anness II, l-entrata"— Is-Serbja,
inkluż il-Kosovo (1) [(1) Kif definit fil-UNSCR
1244]" hija sostitwita b’li ġej: 
"— Il-Kosovo* [* Din id-deżinjazzjoni
hija mingħajr preġudizzju għall-pożizzjonijiet dwar
l-istatus, u hi konformi mal-UNSCR 1244 u l-Opinjoni tal-QIĠ dwar
id-Dikjarazzjoni tal-Indipendenza tal-Kosovo.
Artikolu 2
Dan ir-Regolament jidħol
fis-seħħ l-għada tal-jum tal-pubblikazzjoni tiegħu f'Il-Ġurnal
Uffiċjali tal-Unjoni Ewropea.
Dan ir-Regolament jorbot fl-intier tiegħu
u japplika direttament fl-Istati Membri kollha.
Magħmul fi Brussell,
Għall-Parlament Ewropew                           Għall-Kunsill
Il-President                                                    Il-President
[1]               ĠU L 210, 31.7.2006, p. 82.
[2]               ĠU L 158, 24.6.2010, p.7
[3]               ĠU L 58, 29.2.2012, p.1
[4]               ĠU C , , p. .
[5]               ĠU L 210, 31.7.2006, p. 82